अन्नाय सावथुनखौ सानसेआव खेबनै दिन्थिफुंदोंमोन होन्ना मिथिनो मोन्नाय जायो ।आन्नाय सावथुन दिहुनगिरि रिया ब्रम्ह आरो जाय बिथांआबो अन्नाय सावथुनाव गुबै रल लादों बिथांआ रबिबारखालि बंगाइगावसिम फैदोंमोन आरो बे समावनो सावथुन अन्सायगिरि बिथांमोनहा रिया ब्रम्ह बिथांजों सेल्पि पोटो लानो थाखाय चिनेमा टियाटारनि बाहेरायाव बेंखनजादोंमोन ।खौरां मोन्नाय बादिब्ला "  अन्नाय  " सावथुना आर.बि प्रडाक्शनजों दिहुनजानाय नैथि सावथुन जाय सावथुनखौ रामपलबिलाव थांनाय सेप्तेम्बर दानाव गिबि दिन्थिफुंनानै ( Premier Show ) फोसावदोंमोन आरो सा  5,000  निबो बांसिन सुबुंफोरा नायनानै गोजोन्नाय मोनदोंमोन ।बे सावथुनखौ दिहुन्नो थाखाय गुबुन गुबुन हादोरफोर फारियै - टायलैन्ड,सिंगापुर,नेपाल आरो सुइझारलैन्डफोराव सेबखांनायजों लोगोसे भारत हादोरनि सा - सान्जा ओनसोलाव थानाय सिलंआवबो माखासे समायना मिथिगाखौ लानानै सेबखांदों होन्ना मिथिनाय जायो ।बर' सावथुननि हाथर्कि एबा फाउखुंगुरफोर फारियै - लिंसार,फुजि,रिया,एकालब्या,राजस्रि,अजित,थाक्लाय,उइकोल आरो गुबुन गुबुन बिथांमोनहा गुबैयै "  अन्नाय  " सावथुनाव रल लादों होन्ना खौरां मोनबावनाय जायो ।फाउखुंगुर नेहा काक्कार बिथांआ गावनि मोजां मोन्नाय हिमान्स कहलिजों गावस्रानायनि दुखु फोरमायो